Əriyən qazan

Əriyən qazan — müxtəlif elementlərin "birgə əriyərək" ümumi bir mədəniyyət yaratdığı, heterogen bir cəmiyyətin daha homogen hala gəlməsini ifadə edən monomədəni bir metafora. Alternativ olaraq, homogen bir cəmiyyətin müxtəlif mədəni mənşəli xarici elementlərin axını nəticəsində daha heterogenləşməsi də nəzərdə tutula bilər. Bu proses həmçinin mədəni birləşmə adlanan harmonik bir hibrid cəmiyyət də yarada bilər. ABŞ-də bu termin tez-tez ölkəyə gələn immiqrantların mədəni inteqrasiyasını təsvir etmək üçün istifadə olunur. Buna bağlı bir anlayış isə "mədəni əlavəlik" kimi müəyyənləşdirilib.

"Birlikdə ərimə" metaforu artıq 1780-ci illərdə işlədilirdi. "Əriyən qazan" ifadəsinin özü isə ABŞ-də İsrael Zanqvilin 1908-ci ildə çıxmış eyniadlı pyesində millətlərin, mədəniyyətlərin və etnik qrupların qarışmasını təsvir edən bir metafor kimi istifadə olunduqdan sonra yayılmışdır.

Assimilyasiyanın və "əriyən qazan" modelinin arzuolunan olması fikri multikulturalizmin (mədəni mozaika) tərəfdarları tərəfindən rədd edilib. Onlar müasir Amerika cəmiyyətini təsvir etmək üçün salat qabı və ya kaleidoskop kimi alternativ metaforlar təklif ediblər. Bu modellərdə müxtəlif mədəniyyətlər qarışır, amma bəzi xüsusiyyətlər baxımından fərqli olaraq qalır.Jason J. McDonald (2007). American Ethnic History: Themes and Perspectives.  "Əriyən qazan" metaforu isə gündəlik və siyasi nitqlərdə, eləcə də immiqrantların müxtəlif siyasi, sosial və iqtisadi sahələrə kimlik, uyğunlaşma və inteqrasiya məsələləri ilə bağlı akademik debatlarda daha inklüziv assimilyasiya modelləri ilə yanaşı istifadə olunmaqda davam edir.

 İstinadlar 

Kateqoriya:ABŞ mədəniyyəti
Kateqoriya:Mədəni assimilyasiya
Kateqoriya:Milliyyətçilik